**LĪGUMS** Nr. SKUS 796/17

*AI-RIS uzturēšanas, apkalpošanas un izstrādes darbi*

2017.gada 28.decembrī Rīgā

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga (turpmāk -Pasūtītājs) no vienas puses, un

**SIA “Arbor Medical Korporācija”,** reģ.Nr.40003547099, Meistaru iela 7, Valdlauči, Ķekavas novads, LV-2123(turpmāk - Piegādātājs) tās valdes locekles Daces Rātfelderes personā, no otras puses (abi kopā – Puses), pamatojoties uz sarunu procedūras „ AI-RIS uzturēšanas, apkalpošanas un izstrādes darbi” (ID Nr. PSKUS 2017/160) rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs uzdod un Izpildītājs apņemas veikt Pasūtītāja radioloģijas informācijas sistēmas “AI-RIS” (turpmāk – Sistēma) uzturēšanu un apkalpošanu (turpmāk – Pakalpojumi) saskaņā Līguma 1. un 2.pielikumu, Līguma noteikumiem un spēkā esošo normatīvo aktu prasībām.
2. **Līgumcena un apmaksas noteikumi**
	1. Kopējā līgumcena nevar pārsniegt EUR 28 125.00 (divdesmit astoņi tūkstoši viens simts divdesmit pieci *euro* un 00 centi) bez PVN. PVN tiek aprēķināts un maksāts papildus normatīvos aktos noteiktā apmērā un kārtībā.
	2. Samaksa par pienācīgā kvalitātē sniegtajiem Pakalpojumiem tiek noteikta saskaņā ar Finanšu piedāvājumā (Līguma 2.pielikums) norādītajām cenām. Cenā ietvertas visas izmaksas, kas saistītas ar pilnīgu un kvalitatīvu Pakalpojumu sniegšanu saskaņā ar Tehniskajā specifikācijā (Līguma 1.pielikums) norādīto, neieskaitot PVN.
	3. Par faktiski veiktajiem Pakalpojumiem Pasūtītājs maksā saskaņā ar Izpildītāja izrakstīto rēķinu, pārskaitot naudu uz Izpildītāja norādīto bankas kontu 30 (trīsdesmit) dienu laikā no Pakalpojumu pieņemšanas un nodošanas akta parakstīšanas un rēķina saņemšanas dienas.
	4. Pamats rēķina izrakstīšanai ir abpusēji parakstīts Pakalpojumu pieņemšanas un nodošanas akts, kuru Izpildītājs sagatavo un iesniedz Pasūtītājam. Pasūtītājs pieņemšanas un nodošanas aktu paraksta 5 (piecu) darba dienu laikā no saņemšanas dienas, vai arī minētajā termiņā iesniedz Izpildītājam rakstisku pretenziju par Izpildītāja sniegtajiem Pakalpojumiem, norādot arī minēto trūkumu novēršanas termiņu. Pakalpojums uzskatāms par izpildītu un nodotu Pasūtītājam, ja Pakalpojumu pieņemšanas un nodošanas akts ir abpusēji parakstīts 2 (divos) eksemplāros.
	5. Par samaksas dienu tiek uzskatīta tā diena, kad Pasūtītājs ir veicis pārskaitījums uz Izpildītāja norādīto bankas norēķinu kontu.
3. **Izpildītāja pienākumi un tiesības**
	1. Izpildītāja pienākumi:
		1. pienācīgā kvalitātē izpildīt visus Līguma Tehniskajā specifikācijā (1.pielikumā) uzskaitītos Pakalpojumu sniegšanas ietvaros veicamos darbus;
		2. uzturēt Sistēmu darba kārtībā, lai nodrošinātu tām paredzēto funkciju izpildi;
		3. Pakalpojumus sniegt, nodrošinot netraucētu Pasūtītāja darbību, un paredzēt darba organizācijas pasākumus, saskaņot ar Pasūtītāju Pakalpojumu sastāvā ietilpstošo darbu veikšanas laiku, ja ir nepieciešams veikt darbus, kas var apgrūtināt Pasūtītāja darbību;
		4. informēt Pasūtītāju par jaunākajām programmas versijām un tajās iekļautajām izmaiņām;
		5. nodrošināt regulāras atskaites / darbu saskaņošanu par problēmu risināšanu, uzturēšanas darbiem – piedalīties uzturēšanas darbu vadības grupas sanāksmes reizi divos mēnešos;
		6. pakalpojumu sniedzot ievērot Fizisko personu datu aizsardzības likumu (turpmāk – FPDAL) un MK noteikumus Nr. 40 (01.09.2001.) "Personas datu aizsardzības obligātās tehniskās un organizatoriskās prasības".
	2. Izpildītājam ir tiesības saņemt samaksu par Pasūtītājam pilnībā un kvalitatīvi sniegtajiem Pakalpojumiem atbilstoši Līguma noteikumiem.
4. **Pasūtītāja pienākumi un tiesības**
	1. Pasūtītāja pienākumi:
		1. Lietot Sistēmu saskaņā ar lietošanas rokasgrāmatām un instrukcijām;
		2. Sekot, lai ar Sistēmu strādātu tikai apmācīts personāls;
		3. Apmaksāt Izpildītāja iesniegtos rēķinus atbilstoši šī Līguma 2.punktā noteiktajai apmaksas kārtībai;
		4. Organizēt uzturēšanas darbu vadības grupas sanāksmes reizi divos mēnešos.
	2. Pasūtītāja tiesības:
		1. ja Pasūtītājam ir radušās pamatotas pretenzijas par sniegtajiem Pakalpojumiem, tad Pasūtītājs iesniedz Izpildītājam rakstveida pretenziju, kurā tiek norādīti nepaveiktie jeb nekvalitatīvi veiktie Pakalpojumi, kā arī termiņi, kuru laikā ir jānovērš pretenzijā minētie trūkumi;
		2. Pasūtītājs ir tiesīgs uz Izpildītāja rēķina pieaicināt trešās personas rakstveida pretenzijā minēto trūkumu vai citu nepilnību novēršanai, ja Izpildītājs tos nenovērš pretenzijā norādītājā termiņā;
		3. Pasūtītājamir tiesības neapmaksāt Izpildītājarēķinus par Pakalpojumiem, par kuriem saskaņā ar Līgumā noteikto kārtību Pasūtītājs ir iesniedzis rakstveida pretenziju un nav parakstījis Pakalpojumu nodošanas un pieņemšanas aktu;
		4. Pasūtītājs ir tiesīgs ieturēt aprēķināto līgumsodu un/vai zaudējumu atlīdzību no Izpildītājam saskaņā ar Līgumu izmaksājamām summām.
5. **Fizisko personu datu aizsardzība**
	1. Pakalpojumu sniegšanai Izpildītājs apstrādā šādus Pasūtītāja rīcībā esošos fizisko personu datus (turpmāk – personas dati): pacientu (kuru dati ir saglabāti AI-RIS sistēmā) vārds, uzvārds, personas kods, informācija par pacientiem tiem veiktajiem medicīniskajiem izmeklējumiem un medicīniskajām manipulācijām.
	2. Puses apzinās, ka Līguma 5.1.apakšpunktā minētās datu apstrādes tiesiskais pamats ir FPDAL 11.panta 5.punkts – personas datu apstrāde ārstniecības vajadzībām.
	3. Līguma ietvaros Pasūtītājs ir uzskatāms par personas datu apstrādes pārzini, bet Izpildītājs – par datu apstrādes operatoru FPDAL izpratnē.
	4. Izpildītājs, veicot Līguma 5.1.apakšpunktā minēto personas datu apstrādi, nodrošina normatīvajos aktos noteikto personas datu aizsardzības obligāto tehnisko un organizatorisko prasību izpildi. Izpildītājs apliecina, ka ir iepazinies ar Pasūtītāja iekšējiem normatīvajiem aktiem, kas attiecas uz fizisko personu datu aizsardzību un informācijas sistēmu drošības prasībām.
	5. Izpildītājs apstrādā personas datus tikai atbilstoši Līguma 1.1.punktā noteiktajam personas datu apstrādes mērķim un Līguma tehniskajā specifikācijā noteiktajā apjomā, nepārsniedzot Līguma izpildei nepieciešamo personas datu apstrādes apjomu un intensitāti.
	6. Pēc Pasūtītāja pieprasījuma Izpildītājs sniedz Pasūtītājam informāciju par personas datu apstrādi, ko tas ir veicis Līguma ietvaros.
	7. Personas datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, nodrošinot:

5.7.1. aizsardzību pret fiziskās iedarbības radītu personas datu apdraudējumu;

5.7.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem;

5.7.3. tikai pilnvarotu personu piekļūšanu pie AI-RIS sistēmas tehniskajiem resursiem, kas tiek izmantoti personu datu apstrādei un aizsardzībai;

5.7.4. Līguma izpildē iesaistītie Izpildītāja darbinieki ir informēti par fizisko personu datu apstrādes obligātajām prasībām un ir brīdināti par personas datu neizpaušanas pienākumu Līguma izpildes laikā un pēc Līguma izbeigšanās.

* 1. Pasūtītājam ir tiesības bez iepriekšēja brīdinājuma uzdod Izpildītājam apturēt personas datu apstrādi, ja tai rodas šaubas par personas datu apstrādes procesa atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties.
	2. Pēc Pakalpojumu izpildes vai Līguma termiņa izbeigšanās (atkarībā no tā, kurš no minētajiem apstākļiem iestājas pirmais), Izpildītājs nodod atpakaļ Pasūtītājam visus no tās saņemtos personas datus, to kopijas, visus personas datu apstrādes līdzekļus un dokumentus, kas satur personas datus, un, kas ir bijuši izmantoti, veicot Līguma 1.1. punktā minētos pakalpojumus.
1. **Informācijas konfidencialitātes noteikumi**
	1. Jebkāda informācija, kuru Pasūtītājs ir nodevis vai darījis zināmu Izpildītājam šajā Līgumā paredzēto saistību izpildei, ir uzskatāma par konfidenciālu un Izpildītājs apņemas to izmantot tikai šajā Līgumā paredzēto saistību izpildes nodrošināšanai.
	2. Par Pasūtītāja konfidenciālu informāciju uzskatāma un pie neizpaužamām ziņām pieskaitāma jebkāda esoša vai darba procesā iegūta vārdiska vai rakstiska, tekstuāla vai vizuāla, vai datu bāzē esoša Pasūtītāja vai Tehniskajā specifikācijā minēto institūciju finansiāla, ekonomiska, juridiska vai cita satura informācija, kas Izpildītājam nodota vai kļuvusi zināma, pildot šajā Līgumā paredzētās saistības.
	3. Izpildītājs un tā piesaistītie eksperti apņemas šī Līguma darbības laikā un pēc tā izbeigšanas bez Pasūtītāja iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām Izpildītāja rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
2. **Līguma darbības termiņš un izbeigšana**
	1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
	2. Izpildītājs sniedz Pasūtītājam Pakalpojumu 12 (divpadsmit) mēnešus no Līguma abpusējas parakstīšanas dienas vai līdz brīdim, kad Pasūtītājs saskaņā ar Līgumu ir izlietojis Līguma 2.1.punktā minēto kopējo līgumcenu (atkarībā no tā, kurš no nosacījumiem iestājas pirmais).
	3. Puses var izbeigt Līgumu pirms termiņa, tikai savstarpēji rakstiski vienojoties.
	4. Pasūtītājam ir tiesības jebkurā laikā vienpusēji izbeigt Līgumu bez jebkādu zaudējumu atlīdzības pienākuma saistībā ar Līguma izbeigšanu, nosūtot par to rakstisku paziņojumu uz Izpildītāja juridisko adresi vismaz 30 (trīsdesmit) dienas iepriekš, ja ir iestājies vismaz viens no šādiem gadījumiem:
		1. Pasūtītājam zudusi nepieciešamība saņemt Pakalpojumus no Izpildītāja;
		2. Izpildītājs nepilda vai nepienācīgi pilda kādu no Līguma noteikumiem;
		3. notikusi Izpildītāja likvidācija;
		4. pret Izpildītāju uzsākta maksātnespējas procedūra
	5. Izbeidzot Līgumu pirms termiņa, Pusessastāda un abpusēji paraksta atsevišķu aktu par faktiski izpildītājiem Pakalpojumiem konkrētajā laika posmā (no pēdējā Pakalpojumu pieņemšanas un nodošanas akta parakstīšanas dienas līdz Līguma izbeigšanas dienai) un veic galīgos norēķinus. Veicot galīgo samaksu, Pasūtītājs ir tiesīgs ieturēt aprēķināto līgumsodu un/vai zaudējuma atlīdzību. Savstarpējā norēķināšanās tiek veikta 30 (trīsdesmit) dienu laikā no šajā punktā minētā akta abpusējas parakstīšanas dienas.
3. **Pušu atbildība**
	1. Izpildītājs apņemas pilnā apmērā atlīdzināt Pasūtītājam zaudējumus, kas radušies Pasūtītājam Izpildītāja, tā darbinieku, prettiesiskas darbības vai bezdarbības dēļ, sniedzot Pakalpojumus.
	2. Ja Pasūtītājs neievēro Līguma 2.3.punktā noteikto rēķina apmaksas termiņu, tad Izpildītājam ir tiesības prasīt no Pasūtītāja līgumsodu 0,1% apmērā no laikā nenomaksātās summas par katru nokavēto dienu, bet kopumā ne vairāk kā 10 % (desmit procenti) no Līguma 2.1.punktā minētās Kopējās līgumcenas.
	3. Ja Izpildītājs neievēro kādu no Līguma 1.pielikumā minētajiem termiņiem, kas noteikts dienās vai Līguma ietvaros saskaņoto darbu termiņiem par kuriem Puses vienojušās, Pasūtītājam ir tiesības prasīt no Izpildītāja līgumsodu 0,1% apmērā no Līguma 2.1.punktā minētās Kopējās līgumcenas par katru nokavēto dienu, bet kopumā ne vairāk kā 10 % (desmit procenti) no Līguma 2.1.punktā minētās Kopējās līgumcenas.
	4. Ja Izpildītājs nenodrošina Pakalpojumu sniegšanu (reakcijas laiku un kļūdu novēršanas termiņu) Līguma 1.pielikumā noteiktajos termiņos, kas noteikts stundās, tad Pasūtītājam ir tiesības prasīt no Izpildītāja līgumsodu EUR 15,00 (piecpadsmit *euro* un 00 centi) apmērā par katru nokavējuma stundu, bet ne vairāk kā 10 % no Līguma 2.1 punktā minētās Kopējās līgumcenas.
	5. Puses vienojas, ka pienākošos līgumsodus, saskaņā ar Līgumu, Pasūtītājs ir tiesīgs atskaitīt no Izpildītājam izmaksājamām naudas summām.
	6. Līgumsoda samaksa neatbrīvo Puses no Līguma saistību turpmākas pienācīgas pildīšanas, un pienākuma atlīdzināt zaudējumus.
	7. Ja Pasūtītāju neapmierina kāda konkrēta Izpildītāja darbinieka pakalpojuma kvalitāte, pēc Pasūtītāja ierosinājuma Izpildītājam ir pienākums nodrošināt minētā darbinieka aizstāšanu ar citu, kvalificētu Izpildītāja darbinieku.
4. **Citi noteikumi**
	1. Pušu atbildīgās personas Līguma izpildē:
		1. Pasūtītāja atbildīgā persona - Viktorija Klimko, tel.- 29494175, 67095381, e-pasts –viktorija.klimko@stradini.lv.
		2. Izpildītāja atbildīgā persona – Aldis Celms, tel.- 27620126, 27809624, e-pasts: aldis.celms@arbor.lv.
	2. Pušu noteiktās Līguma izpildes atbildīgās personas, kas norādītas Līguma 9.1.punktā, ir atbildīgas par Līguma darbības koordinēšanu, problēmsituāciju risināšanu, izsaukumu veikšanu, Pakalpojumu atbilstības pārbaudi saskaņā ar Līguma noteikumiem, pretenziju nosūtīšanu un Pakalpojumu nodošanas un pieņemšanas aktu parakstīšanu.
	3. Puses tiek atbrīvotas no atbildības par Līguma saistību neizpildi vai nepienācīgu izpildi, ja tā rodas nepārvaramas varas apstākļu ietekmes rezultātā, kurus Puses nevarēja ne paredzēt, ne novērst, ne ietekmēt. Pusei, kuras līgumsaistību izpildi ietekmē nepārvaramas varas apstākļi, nekavējoties pēc šādu apstākļu iestāšanās (bet ne vēlāk kā 3 (trīs) darba dienu laikā) ir par to jāziņo otrai Pusei, iesniedzot arī kompetentas iestādes izsniegtu izziņu ar minēto apstākļu apstiprinājumu un raksturojumu.
	4. Jebkuri Līguma grozījumi vai papildinājumi ir spēkā tikai tad, ja tie ir izteikti rakstveidā un abu Pušu parakstīti.
	5. Visi strīdi, kas rodas saistībā ar šo Līgumu un tā izpildi, vispirms tiek risināti savstarpēju sarunu ceļā, bet, ja vienošanos neizdodas panākt, tad tie tiek nodoti izšķiršanai Latvijas Republikas tiesā saskaņā ar Latvijas Republikā spēkā esošiem normatīviem aktiem.
	6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Ja kādai no Pusēm tiek mainīts juridiskais statuss vai kādi Līgumā minētie Pušu rekvizīti, tālruņa, faksa numuri, e-pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
	8. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam.
	9. Līgums ir sagatavots latviešu valodā uz 6 (sešām) lapām ar diviem pielikumiem uz 7 (septiņām) lapām, 2 (divos) eksemplāros, no kuriem viens tiek nodots Pasūtītājam, bet otrs - Izpildītājam. Abiem Līguma eksemplāriem ir vienāds juridiskais spēks.
	10. Līgumam tiek pievienoti sekojoši pielikumi, kas ir tā neatņemamas sastāvdaļas:
		1. 1.pielikums – Tehniskā specifikācija uz;
		2. 2.pielikums – Finanšu piedāvājums uz.

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga | **Piegādātājs:****SIA “Arbor Medical Korporācija”**Reģ. Nr. 40003547099, Meistaru iela 7, Valdlauči, Ķekavas novads, LV-2123Banka: AS Swedbankkods: HABALV22konts: LV98HABA0551000850592\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_D.Rātfeldere |
|  |  |